Termen

Termen estas komunumo en la distrikto Brigo en Kantono Valezo, Svislando. Ĝi havis 863 loĝantojn je la 31-a de decembro 2012.

 Geografio 
La komunumo Termen situas en Supra Valezo ĉe la sudorienta flanko de la rivero Rodano kaj etendiĝas al la Valezaj Alpoj. La vilaĝo Termen situas proksimume 150 metroj super la valfundo ĉe la monta deklivo. Al la komunumo apartenas krome la setlejoj Hasel ĉe la kantona ĉefvojo n-ro 9 kaj Salzgäbä kaj la skiloko Rosswald. Fonto: Reta mapo 1:20000 de Swisstopo

La teritorio de la komunumo etendiĝas sur areo de 18,73 km², de kiuj 24,6% estas kovritaj de arbaro, 45,5% servas por agrikulturo kaj 3,3% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Termen limas en nordo al Mörel-Filet, en nordoriento al Grengiols, en oriento al Bister, en sudo al Ried-Brig, en sudokcidento al Brig-Glis, en okcidento al Naters, en nordokcidento al Bitsch, kaj en nordnordokcidento al Riederalp.

 Trafiko 
Tra Termen pasas la kantona ĉefvojo n-ro 9, kiu kondukas al la Sempiono-Pasejo. Pere de la poŝtaŭtolinio de Ried-Brig al Brigo la komunumo estas konektita al la publika transportreto.

 Historio 
La unua dokumenta mencio de Termen datiĝas el la jaro 1201 kiel terman. Diversaj trovaĵoj privas, ke la teritorio de Termen jam antaŭ Kristo estis loĝata de keltoj. La vilaĝo posedas civitaj statutoj el la 16-a jarcento. En la jaro 1646 estis fiksitaj la limoj inter Termen kaj Ried. En la cicitaj militoj de la Helveta Revolucio en 1799 estis bruligita la komunuma domo de francaj trupoj.Bernard Truffer: Termen en Historia Leksikono de Svislando (2012-08-15)

 Notoj kaj referencoj 


 Eksteraj ligiloj 

 Oficiala retejo de la komunumo Termen